open-index/open-wikipedia-markdown huggingface dataset:
Frans Henrik Kockum vanhempi

**Frans Henrik Kockum** (27. syyskuuta 1802 Malmö &ndash; 12. helmikuuta 1875 Malmö) oli ruotsalainen teollisuusyrittäjä. Hän perusti Malmöhön vuonna 1840 konepaja Kockums Mekaniska Verkstads AB:n. Nykyisin se on saksalaisomisteinen meriteollisuusalan yritys Kockums AB. Vuonna 1849 hän perusti Kallingeen Kockums Jernverks AB:n, joka tuotti rautaa, terästä ja liesiä.

## Lähteet
Thriller 25

**Thriller 25** on yhdysvaltalaisen laulajan Michael Jacksonin vuonna 1982 ilmestyneen studioalbumin *[[Thriller]]* uusi versio, joka sisältää kaikki alkuperäisen *Thrillerin* kappaleet sekä uudelleenmiksattuja kappaleita eri laulajien kanssa laulettuina. Albumi julkaistiin Australiassa 8. helmikuuta 2008 ja maailmanlaajuisesti 11. helmikuuta 2008. Albumilta julkaistiin kaksi singleä: ”The Girl Is Mine 2008” ja ”Wanna Be Startin’ Somethin’ 2008”. Albumin mukana tulee DVD, joka sisältää kappaleiden ”Billie Jean”, ”Beat It” ja ”Thriller” musiikkivideot sekä ”Billie Jeanin” live-esityksen.

Albumi myi maailmanlaajuisesti kolme miljoonaa kappaletta 12 viikossa julkaisun jälkeen. Se keräsi hyviä arvosteluita yhdysvaltalaisilta lehdiltä: muun muassa *[[Rolling Stone]]* antoi sille täydet viisi tähteä.

## Kappalelista

## DVD:t
* ”Billie Jean”
* ”Beat It”
* ”Thriller”
* ”Billie Jean” (live, Motown 25)

## Singlet
* 2008: ”The Girl Is Mine 2008”
* 2008: ”Wanna Be Startin’ Somethin’ 2008”

## Thriller – 25th Anniversary Limited Japanese Single Collection

Ainoastaan Japanissa julkaistu singlekokoelma.

## Lähteet
Erika Toda

**Erika Toda** ( s. 17. elokuuta 1988) on japanilainen näyttelijä. Hän on esiintynyt pienissä rooleissa suosituissa japanilaisissa televisiodraamoissa, kuten Nobuta o Produce, Engine ja Gal Circle. Hän myös esiintyi Liar Game televisiodraaman pääosassa. Todan kansainvälisesti tunnetuin rooli on kuitenkin suositusta mangasarjasta tehdyssä elokuvassa, Death Note: The Last Name, jossa hän esittää Misa Amanea.

## Filmografia
### Televisio
**Division 1* (2004)
**Engine* (2005)
**Calling You* (2005)
**Nobuta wo Produce* (2005)
**Joō no Kyōshitsu Special Part 1* (2006)
**Gal Circle* (2006)
**Kiseki no Dōbutsuen* (2006)
**Tatta Hitotsu no Koi* (2006)
**Hana Yori Dango 2* (2007)
**Liar Game* (2007)
**Kiseki no Dōbutsuen 2* (2006)
**Ushi ni Negai wo~Love&Farm~* (2007)
**Yukinojo Henge* (2008)
**Kiseki no Dōbutsuen 3* (2006)
**Code Blue* (2008)
**Ryūsei no Kizuna* (2008)
**BOSS* (2009)
**[[Summer Nude]]* (2013)

### Elokuvat
**Death Note* (2006)
**Death Note: The Last Name* (2006)
**Tengoku wa Matte Kureru* (2007)
**Ten Nights of Dream* (2007)
**Uni Senbei* as Haduki Matsushita (2007)
**[[L: Change the World]]* (2008)
**Tea Fight* (2008)
**Koikyokusei* (2009)
**GOEMON* (2009)
**Amalfi: Megami No 50-Byou* (2009)

### Musiikkivideot
*Naohito Fujiki: "HEY!FRIENDS"
*Yurika Oyama: "SAYONARA", "HARUIRO"
*May: "Sarai no Kaze"
*Funky monkey babys: "Mō Kimi ga Inai"
*Mika Nakashima: "Orion"

### Ääninäyttely
*** – Shizuka Gozen
**[[Arthur and the Minimoys]]* – Prinsessa Selenia

## Aiheesta muualla
*Viralliset sivut 
*
Päivä ja yö – Kootut levytykset 1983–1985

**Päivä ja yö – Kootut levytykset 1983–1985** on suomalaisen viihdelaulaja Sonja Lumpeen kokoelmalevy. Sen julkaisi Rocket Records 5. elokuuta 2009. Äänite sisältää artistin kaikki omalla nimellään tekemät levytykset vuosilta 1983–1985.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

 

## Lähteet

## Aiheesta muualla
* Levyn esittelysivu Rocket Recordsin kotisivuilla
J. Michael Straczynski

**Joseph Michael Straczynski** (tunnetaan myös lyhenteellä **JMS**, s. 17. heinäkuuta 1954 Paterson, New Jersey) on yhdysvaltalainen käsikirjoittaja ja televisiotuottaja. Straczynski tunnetaan erityisesti televisiosarja *[[Babylon 5]]*:n ja sen spinoffin *[[Crusade]]n* luojana. *Babylon 5:n* 110 jaksosta 92 on hänen käsikirjoittamaansa.
Toinen hänen luomansa sarja on *[[Jeremiah]]*, jota tuotettiin kaksi kautta vuosina 2002–2004. Hermann Huppenin sarjakuvaan perustuvan sarjan pääosassa oli Luke Perry.

Ensimmäinen valkokangaselokuva, johon Straczynski laati käsikirjoituksen, oli Clint Eastwoodin ohjaama *[[Changeling – vaihdokas]]*. Kyseisestä käsikirjoituksesta hän oli ehdolla BAFTA-palkinnon saajaksi. 

Kirjoittajauransa alkuvuosina Straczynski työskenteli toimittajana ja tutkivana journalistina ennen siirtymistään fiktion pariin 1983. Hän on myös laatinut käsikirjoituksia lukuisiin supersankarisarjakuviin. Näihin lukeutuvat muun muassa Thor, Supreme Power, Tohtori Outo, Ihmeneloset ja Hämähäkkimies. Lisäksi Straczynski on kirjoittanut käsikirjoittamista käsittelevän tietoteoksen *The Complete Book of Scriptwriting*. Vuonna 1992 Kitt Peakin observatoriossa löydytylle asteroidille annettiin hänen kunniakseen ja etenkin hänen *Babylon 5*:n parissa tekemänsä työn perusteella nimi 8379 Straczynski. 

## Lähteet

## Aiheesta muualla

* 
* J. Michael Straczynski Internet Speculative Fiction Databasessa 
*JMSNews – J. Michael Straczynskin kirjoittamien viestien arkisto 
*Worlds of JMS – J. Michael Straczynskin tuotannolle omistettu sivusto
Lenne and The Lee Kings

**Lenne and The Lee Kings** oli vuosina 1964–1967 toiminut ruotsalainen popyhtye. 

Yhtyeen perustaja Lenne Broberg aloitti 1960-luvun alussa The Falcons -nimisessä yhtyeessä, josta seurasi The Adventurers. Lennen jouduttua armeijaan Jan Rohde otti hänen paikkansa, ja näin muodostui Suomessakin suosittu Jan Rohde and The Adventurers. Lennen vapauduttua armeijasta lokakuussa 1964 syntyi The Lee Kings jonka muodostivat Lenne Broberg (laulu), Bengt Dalén (soolokitara), Bjärne Möller (komppikitara), Bo Rosendahl (basso) ja Thomas Strandberg (rummut). Rosendahlin ja Strandbergin korvasivat pian Olle Nordström ja Lasse Sandgren. Tällä kokoonpanolla tehtiin "Stop the Music" joka menestyi loistavasti Ruotsissa ja Suomessa. 

Yhtye esiintyi kesällä 1965 ahkerasti Suomessa, jossa "Stop the Music" pysyi myyntilistan kärjessä elokuusta marraskuuhun. Tämän jälkeen yhtyeen levyt eivät enää Suomessa menestyneet, mutta Ruotsin listoille nousivat "Que sera sera", "L.O.D. (Love on Delivery)" ja "I Can’t Go On Living Baby Without You". Nordström ja Sandgren jättivät yhtyeen, ja heidän tilalleen tulivat englantilaiset muusikot Mike Watson ja Tony Walter. Loppuaikoina yhtyeessä ehtivät soittaa kitaristi Johnny Lund ja rumpali Stefan Möller. 

Yhtyeen hajottua Lenne Broberg siirtyi soolouralle, ja vuonna 1968 syntyi Ruotsin listoille noussut "Mälaro kyrka" josta Eero Raittinen teki suomenkielisen version "Vanha holvikirkko".

## Diskografia
* THE LEE KINGS / POP OF THE 60'S (2003)
## Aiheesta muualla
*The Lee Kingsin verkkosivut
Ola and the Janglers

**Ola and The Janglers** oli vuosina 1962–1971 toiminut ruotsalainen popyhtye. Yhtyeen perustivat Ola Håkansson (laulu), Christer Idering (kitara), Lennart Wallin (basso), Johannes Olsson (kosketinsoittimet) ja Leif Johansson (rummut). Pian Wallin erosi ja hänet korvasi Åke Eldsäter jonka kanssa tehtiin yhtyeen ensimmäinen single "Little girl" joka oli Ideringin käsialaa. Vuoden kuluttua Idering jätti yhtyeen ja hänen tilalleen saapui Claes af Geijerstam jonka kanssa yhtye menestyi covereilla. Yhtyeen lainahittejä olivat mm. "She’s not there", "No no no", "Surprise surprise", "Love was on your mind", "Poetry in motion", "Alex is the man", "Strolling along", "Runaway" ja Chris Montezin "Let’s dance".
## Diskografia
### LP
* *[[Surprise, Surprise]]* (1965)
* *Lime Light* (1966)
* *Patterns* (1966)
* *Pictures and Sounds* (1967)
* *Underground* (1967)
* *Let's Dance* (1968)
* *Happily Together After...* (1970)
* *Jet Leg* (1976)
* *Best of 64-71* (CD 2008)

### EP
* Land of a 1000 Dances (1965)
* That’s When (1967)

### Singlet
* Love Was On Your Mind / Stop Your Sobbing (1966)
* Donna, Donna / Come And Stay With Me (1966)
* Poetry In Motion / We’ve Got A Good Thing Goin’ (1966)
* Runaway / Teardrops (1967)
* Juliet / This Ring (1967)
* Let’s Dance / Hear Me (1968)

## Aiheesta muualla
*Ola And The Janglersin verkkosivut
Luettelo Valko-Venäjän kansallispuistoista

Valko-Venäjällä sijaitsee viisi kansallispuistoa, joista kaksi kuuluu Unescon MAB-ohjelman biosfäärialueiden listalle. Lisäksi Brestin eteläpuolella sijaitsee kolmas MAB-biosfäärialue, jossa ei ole varsinaista kansallispuistoa, mutta joka on kansainvälisen merkityksensä vuoksi mainittu oheisessa taulukossa. Suunnitelmissa on yhdistää tämä siihen liittyvien vastaavien rajantakaisten alueiden kanssa Valko-Venäjän, Ukrainan ja Puolan yhteiseksi Läntisen Polesian biosfäärialueeksi.

## Katso myös
*Polesian säteily-ekologinen suojelualue

## Lähteet

## Aiheesta muualla
*Pribuzhskoye–Polesie Landscape and Biosphere Reserve - Birdlife International  
*United Nations, 2005: Environmental performance reviews: Belarus. 2nd Review (pdf)
Tages

**Tages** oli vuosina 1963 – 1968 toiminut ruotsalainen popyhtye. Yhtyeen tarina alkoi Göteborgista, jossa Tommy Blom (akustinen kitara ja laulu), Anders Töpel (soolokitara ja laulu), Danne Larsson (komppikitara ja laulu), Göran Lagerberg (basso ja laulu) ja Freddie Skantze (rummut) alkoivat soittaa yhdessä. Seuraavana vuonna ilmestyi Blomin tekemä single "Sleep little girl" joka avasi yhtyeelle portit suosioon. Tätä seurasivat hitit "I should be glad", "So many girls", "In my dreams" ja "Miss McBaren". Yhtye nautti myös sangen mukavasta suosiosta Suomessa, jossa se kävi esiintymässä monta kertaa. Skantze jätti yhtyeen vuonna 1966 ja hänen tilalleen saatiin vuodeksi Tommy Tausis, jonka korvasi loppuajoiksi Lasse Svensson yhtyeen tyylin muututtua psykedeelisempään suuntaan. Yhtye hajosi vuonna 1968, jota seurasi lyhytaikainen Blond.

## Diskografia
### Albumit
**Tages*, Platina Palp 3001, 11-65
**2*, Platina Palp 3002, 07-66
**Extra Extra*, Platina Palp 3003, 11-66
**Contrast*, Parlophone PCMS 313, 04-67
**[[Studio (albumi)|Studio]]*, Parlophone PCMS 316, 11-67

### EP:t

*Don't Turn Your Back / Forget Him / Donna / Hound Dog, Platina Paep 2001, 06-65
*Sleep Little Girl /Tell Me Your Mine / I Should Be Glad / I Cry, Platina Paep 2002, 09-66
*HITS VOL 1, Platina Paep 2005, 08-67
*HITS VOL 2, Platina Paep 2006, 08-67
*HITS VOL 3, Platina Paep 2007, 08-67

### Singlet
*Sleep Little Girl / Tell Me You're Mine, Platina PA 102, 10-64
*I Should Be Glad / I Cry, Platina PA103, 02-65
*The One For You / I Got My Mojo Working, Platina PA 105, 08-65
*Bloodhound / Whatcha Gonna Do About It, Platina PA 109, 11-65
*So Many Girls / I'm Mad, Platina PA 115, 02-66
*I'll Be Doggone / Hitch Hike, Platina PA 121, 05-66
*In My Dreams / Leaving Here, Platina PA 122, 07-66
*Crazy 'Bout My Baby / Go, Platina PA 125, 10-66
*Miss Mac Baren / Get Up And Get Going, Platina PA 130, 11-66
*Secret Room / Friday On My Mind, Platina PA 131, 01-67
*Every Raindrop Means A Lot / Look What You Get, Parlophone SD 6004 	02-67
*Gone Too Far / Understanding, Platina PA 134, 04-67
*I'm Going Out / Fuzzy Patterns, Parlophone SD 6005, 04-67
*She's Having A Baby Now / Sister's Got A Boyfriend, Parlophone SD 6009, 06-67
*One Red, One Yellow, One Blue / True Fine Woman, Platina PA 139, 07-67
*Treat Her Like A Woman / Wanting, Parlophone SD 6011, 09-67
*Dancing In The Street / Those Rumours, Platina PA 141, 10-67
*Mohair Sam / Ride Your Pony, Platina PA 145, 12-67
*There's A Blind Man Playing Fiddle In The Street / Like A Woman, Parlophone SD 6024, 02-68
*Doctor Feel-Good / Dimples, Platina PA 149, 05-68
*Fantasy Island / To be Free, Parlophone SD 6036, 05-68
*I Read You Like A Open Book / Halcyon Days, Parlophone SD 6054, 11-68

## Aiheesta muualla
*Tages Official Website 
*Svensk Pophistoria - Sveriges 12 Största Popband På Sextiotalet
Thomas Randolph (runoilija)

**Thomas Randolph** (15. kesäkuuta 1605 Newnham-cum-Badby, Northamptonshire, Englanti - maaliskuussa 1635 Blatherwycke, Northamptonshire) oli englantilainen runoilija ja näytelmäkirjailija. 

Randolph opiskeli Westminsterissä ja Trinity Collegessa Cambridgessa. Hän suoritti Bachelor of Arts -tutkinnon 1627/28 ja Master of Arts -tutkinnon 1631. Hän muutti seuraavana vuonna Lontooseen, jossa osoitti pian lahjoja komedian kirjoittajana ja hänestä tuli ankarana kriitikkona tunnetun Ben Jonsonin suojatti. Randolph omisti Jonsonille kolme runoaan. Myöhemmin Randolph asui isänsä kanssa Little Houghtonissa Northamptonshiressa jonkin aikaa. Hän kuoli ennen kolmattakymmentä ikävuottaan vieraillessaan William Staffordin luona Blatherwyckessa. Hänet haudattiin Blatherwycken kirkkoon 17. maaliskuuta 1635 ja hänen muistosanansa kirjoitti Peter Hausted.  

Thomas Randolph oli William Randolphin setä. Veljenpojasta tuli merkittävä kolonialisti brittiläisessä Virginiassa 1600-luvun lopulla.

## Tekstejä

* Poemhunter: Thomas Randolph 
* Selected Poetry of Thomas Randolph (1605-1635)
Divanadiinipentoksidi

**Divanadiinipentoksidi** eli **vanadiini(V)oksidi** (V2O5) on yksi vanadiinin oksideista. Luonnossa divanadiinipentoksidia esiintyy harvinaisena shcherbinaiittimineraalina.

## Ominaisuudet
Huoneenlämpötilassa divanadiinipentoksidi on kiinteää keltaista jauhetta. Yhdiste on amfoteerinen aine eli se voi toimia sekä happona että emäksenä. Emäksisissä liuoksissa divanadiinipentoksidi esiintyy vanadaatti-ioneina (VO43-) ja happamissa olosuhteissa oksovanadiini-ioneina.

## Valmistus
Divanadiinipentoksidia voidaan valmistaa kuumentamalla vanadiinipitoista mineraalia alkalimetallisuolojen kanssa 700&ndash;850&nbsp;°C:n lämpötilassa. Kuumennettuun seokseen lisätään vettä, jolloin saostuu niukkaliukoista natriummetavanadaattia. Natriummetavanadaattia käsitellään suola- tai typpihapolla sekä ammoniumsuoloilla ja kuumennetaan, jolloin muodostuu divanadiinipentoksidia.

Divanadiinipentoksidia on mahdollista tuottaa myös kuumentamalla ammoniummetavanadaattia.
:2 NH4VO3  →  V2O5  +  2 NH3  +  H2O

Yhdistettä syntyy myös sivutuotteena tuotettaessa uraania vanadiinia sisältävästä kamotiittimineraalista.

## Käyttö
Suurin osa divanadiinipentoksidista käytetään erilaisten metalliseosten valmistukseen. Yhdistettäessä käytetään muun muassa raudan ja vanadiinin sekä alumiinin ja vanadiinin metalliseosten tuotannossa.

Divanadiinipentoksidia käytetään rikkihapon valmistuksessa kontaktiprosessilla katalyyttinä. Aine katalysoi rikkidioksidin hapettumista rikkitrioksidiksi. Divanadiinipentoksidi pelkistyy divanadiinitetroksidiksi ja rikkidioksidi hapettuu. Divanadiinitetroksidi reagoi hapen kanssa muodostaen divanadiinipentoksidia.

Divanadiinipentoksidi on hapetin ja orgaanisessa kemiassa sitä käytetään yhdisteiden synteesissä. Ainetta käytetään muun muassa valmistettaessa ftaalianhydridiä naftaleenista, adipiinihappoa sykloheksanolista, propaanihappoa propaanista ja asetaldehydiä etanolista.

Muita divanadiinipentoksidin käyttökohteita ovat lasin ja keramiikan värjääminen keltaiseksi, depolarisaattorina, valokuvien kehityksessä ja estämässä UV-säteilyn siirtymistä lasissa. 

## Turvallisuus
Divanadiinipentoksidi on ihmiselle myrkyllistä. Aineen joutuminen hengitykseen aiheuttaa vaikeutunutta hengitystä ja kipua kurkussa. Nieleminen voi aiheuttaa huonoa oloa ja oksentelua sekä tajuttomuuden.

## Lähteet

## Aiheesta muualla
*Divanadiinipentoksidin käyttöturvallisuustiedote, Sigma Aldrich, viitattu 28.1.2015.
Päiviö

**Päiviö** on suomalainen miehen etunimi, jonka nimipäivää vietetään 30. kesäkuuta. Nimen taustalla on luultavasti suomen sana päivä. Tarinoiden mukaan Päiviö () oli suuri noita, josta useat saamelaiset suvut ovat uskoneet polveutuvansa ja josta on laulettu runoja myös suomeksi. Etunimeksi Päiviötä ehdotettiin tiettävästi ensimmäisen kerran vuonna 1879, ja almanakkaan se otettiin vuonna 1908.

Digi- ja väestötietoviraston mukaan Päiviö-nimen saaneita on Suomessa kesäkuun 2025 loppuun mennessä ollut kaikkiaan 5&nbsp;130 miestä ja noin 90 naista. Päiviön sisarnimi on Päivikki.

## Tunnettuja Päiviöitä
* Päiviö, 1600-luvun lapinnoita
* Päiviö Hetemäki (1913–1980), poliitikko
* Päiviö Horsma, *Päivi Horsma* (1889–1972), näyttelijä
* Päiviö Kangas (s. 1927), säveltäjä, kuoronjohtaja ja eräkirjailija
* Päiviö Latvus (s. 1938), diplomi-insinööri ja tieteenhistorioitsija
* Päiviö Pyysalo (s. 1946), televisio-ohjaaja ja tuottaja
* Päiviö Riihinen (1926–2013), metsätieteilijä ja professori
* Päiviö Tommila (1931–2022), historiantutkija ja akateemikko

## Päiviö tai Päiwiö sukunimenä
* Aku Päiviö (1879–1956), kanadansuomalainen toimittaja ja runoilija
* Allan Päiviö (1925–2016), kanadansuomalainen psykologian professori, Aku Päiviön poika
* Hannele Päiviö (s. 1957), suomalainen pappi ja teologi
* Juho Päiwiö (1869–1949), suomalainen pappi, päätoimittaja ja kansanopiston johtaja
* Jules Päiviö (1917–2013), kanadansuomalainen arkkitehti, professori ja sotilas, Aku Päiviön poika
* Karl Päiviö, *Carl Paivio* (1893–1952), amerikansuomalainen ay-aktiivi, toimittaja ja anarkisti
* Naëmi Päiviö (1879–1941), suomalainen kirjailija, Juho Päiwiön puoliso
* Paavo Päiwiö (1904–1960), viihdealan yrittäjä
* Pia-Maria Päiviö (s. 1968), koripalloilija, kielitieteilijä ja yliopistonlehtori
* Verner Päiviö, ent. Sohlman (1869–1918), suomalainen kappalainen
* Väinö Päiviö (1880–1925), suomalainen kirjailija

## Lähteet
Päivö

**Päivö** on suomalainen miehen etunimi, jonka nimipäivää vietetään 30. kesäkuuta. Digi- ja väestötietoviraston tietojen mukaan nimi Päivö annettiin vuosien 1910 ja 1989 välisenä aikana noin 110 henkilölle. Ennen vuotta 1910 tai vuoden 1989 jälkeen syntyneitä Päivö-nimisiä on vain muutama.

## Tunnettuja Päivöjä
* Päivö Hankala (1930–2019), mainosalan yritysjohtaja
* Päivö Oksala (1907–1974), antiikin tutkija, professori ja kirjallisuuden kääntäjä
* Päivö Parviainen (1912–2015), rovasti, lähetystyöntekijä, Kiinan kulttuurin tuntija
* Päivö Suomela (1925–2002), nuortenkirjailija
* Päivö Tarjanne (1903–1989), diplomaatti

## Lähteet
Jalankulkijaystävällisyys

**Jalankulkijaystävällisyys** on käsite, joka tarkoittaa kaupunkiympäristön soveltuvuutta kävellen liikkumiseen. Jalankulkijaystävällisen kaupungista tekevät ensi sijassa lyhyiden etäisyyksien kaupunkirakenne, kävelykadut, jalkakäytävät, suojatiet ja levähdyspenkit, mutta myös esimerkiksi katuvarsien silmää miellyttävä arkkitehtuuri ja melua vähentävät teiden matalat nopeusrajoitukset. Jalankulkijaystävällisyys on tärkeä osa ympäristöystävällistä kaupunkisuunnittelua, koska käveleminen on hyvin ympäristöystävällinen tapa liikkua.

Euroopan vanhojen kaupunkien keskustat ovat pääsääntöisesti jalankulkijaystävällisiä, koska keskiaikaiset kaupunginosat on rakennettu hyvin tiiviisti ja aikakaudella jolloin käveleminen oli yleinen tapa liikkua kaupungeissa. Joukkoliikenne on helpohkoa lisätä jalankulkijaystävälliseen kaupunkiin, minkä vuoksi joukkoliikenne on suosittua Euroopassa, vaikka ihmisillä olisi varaa omaan autoon. Sen sijaan esimerkiksi Yhdysvalloissa kaupungit eivät ole kovin käveltäviä, koska ne on rakennettu ilmavasti ja yksityisautoilun aikakaudella. Esimerkiksi jalkakäytäviä ei ole läheskään kaikkialla Yhdysvaltain kaupunkialueilla, ja joukkoliikenneverkko on kehno yksityisautoilun ja sitä tukevan pitkien etäisyyksien kaupunkirakenteen vuoksi.

Jalankulkijaystävällisyys saattaa olla hyväksi katuvarsien kaupoille, katukahviloille ja ravintoloiden terasseille sekä turismin kannalta nähtävyyksien helpon ja omaehtoisen kiertämisen vuoksi. Lisäksi kävellen liikkuminen on hyötyliikuntaa.

## Katso myös
* Raitiokävelykatu

## Aiheesta muualla
Shanes

**Shanes** oli vuosina 1963–1969 toiminut ruotsalainen popyhtye. Se oli kotoisin Kiirunasta. Yhtyeen perustivat Staffan Berggren (soolokitara ja laulu), Tommy Wåhlberg (komppikitara ja laulu), Svante Elfgren (basso) ja Tor-Erik Rautio (rummut). Muutaman vuoden kuluttua Berggren jätti yhtyeen ja tilalle tulivat Lennart Grahn (huuliharppu ja laulu) sekä Kit Sundqvist (kosketinsoittimet). Yhtyeen hittejä olivat muun muassa ”Let me show you who I am” (1964), ”Blue feeling” (1966), ”Save the last dance for me” (1967) ja ”Cara mia” (1968).

Yhtyeen perustaja Staffan Berggren kuoli vuonna 2017 ja komppikitaristi Tommy Wåhlberg vuonna 2023.

## Albumit
* 1964 – Let Us Show You
* 1965 – The Shanegang
* 1966 – Shanes Again!
* 1967 – SSSS Shanes!
* 1967 – Shanes VI
* 1979 – Revival
* 1980 – Walk On By
* 1982 – Shanes
* 1990 – 60-tals Party Let's Dance 1
* 1992 – 60-tals Party Let's Dance 2
* 1993 – 60-tals Party På Begäran

## Lähteet

## Aiheesta muualla
*THE SHANES Officiell Webbsida
*Svensk Pophistoria. De 12 Största Popbanden på Sextiotalet.
Tommy Edwards

**Tommy Edwards** (17. helmikuuta 1922 Richmond, Virginia – 22. lokakuuta 1969 Henricon piirikunta, Virginia) oli yhdysvaltalainen iskelmälaulaja. Hänen suurimmat hittinsä olivat ”It’s All in the Game”, ”Love Is All We Need”, ”Please Mr. Sun”, ”My Melancholy Baby” ja ”The Morning Side of the Mountain”. Edwards kuoli aivoaneurysmaan ollessaan 47-vuotias.

## Diskografia
**It’s All In The Game* Tommy Edwards MGM E 3732
**The Very Best of Tommy Edwards* (1963, Cat. No. E/SE 4141)
**Tommy Edwards in Hawaii* (1960, Cat. No. E/SE 3838)
**Tommy Edwards* (Lion Records of Canada, Cat. No. L 70120)
**For Young Lovers* (1959, Cat. No. E/SE 3670)
**Tommy Edwards’ Greatest Hits* (1961, Cat No. E/SE 3884)
**Tommy Edwards Sings* (Regent MG 6069)

## Lähteet

## Aiheesta muualla
* 
* 
*
Härmälä (täsmennyssivu)

**Härmälä** voi tarkoittaa seuraavia:

;Paikannimi

* Härmälä, kaupunginosa Tampereella
* Härmälä, kylä Maskussa
* Härmälä, kylä Sauvossa

;Sukunimi

* Esa Härmälä (s. 1954), suomalainen maa- ja metsätalousalan vaikuttaja, Metsähallituksen pääjohtaja
* Jukka Härmälä (s. 1946), suomalainen talouselämän vaikuttaja
Salzgitter (yritys)

**Salzgitter** on saksalainen metalliteollisuusalan yritys ja yksi Euroopan suurimmista teräksen tuottajista. Yhtiö perustettiin vuonna 1858 Hannoverin seudulla tuottamaan takkirautaa Hannoverin ja Magdeburgin väliseltä alueelta löydetystä malmiesiintymästä. Yhtiöstä tuli valtio-omisteinen toisen maailmansodan jälkeen ja se yksityistettiin vuonna 1998. Joulukuussa 2008 yhtiön osake otettiin osaksi DAX-indeksiä.
Pakkokasvatus

**Pakkokasvatus** on aiemmin käytössä ollut nimitys yhteiskunnan alaikäiseen rikoksentekijään kohdistamille toimille. Nykyisin vastaavia toimia Suomessa ovat huostaanotto, kasvatus lastenkodissa, nuorisokodissa tai koulukodissa ja avohuolto. Pakkokasvatusta () nimitettiin myös suojelukasvatukseksi (*Fürsorgeerziehung*), koska Saksan eri osavaltioissa käytettiin eri nimityksiä. Toisinaan Suomessa nimitettiin pakkokasvatukseksi valtion kustantamaa kasvatusta ja suojelukasvatukseksi kunnan, yhdistyksen tai yksityisen henkilön järjestämää kasvatusta. Lainsäädäntöön pakkokasvatus otettiin ensimmäisenä Englannissa 1854.

Eri maissa pakkokasvatusta sovellettiin nuoriin lainrikkojiin rangaistuksen jälkeen tai rangaistuksen sijaan. Tuomioistuin määräsi lapsen tai nuoren omaisten tahdosta riippumattoman kasvatuksen kohteeksi. Pakkokasvatusta käytettiin myös ehkäisemään ennalta pahantapaisuutta tai rikollisuuteen lankeamista, jos kodin ja koulun kasvatuksen ei katsottu riittävän.

## Lähteet
Brian Naylor

**John Brian Naylor** (24. maaliskuuta 1923 Salford – 8. elokuuta 1989 Marbella, Espanja) oli brittiläinen Formula 1 -kuljettaja. Hän osallistui kahdeksaan F1-osakilpailuun kausina 1957–1961 ja starttasi seitsemään kilpailuun. Hän oli parhaimmillaan kolmastoista Saksan GP:ssä 1957 ja Britannian GP:ssä 1960. Muuten hän keskeytyi tai karsiutui. 

Naylor kilpaili itserakentamallaan Cooperiin perustuvalla JBW-autolla.

## Lähteet
Massimo Natili

**Massimo Natili** (28. heinäkuuta 1935 Ronciglione – 18. syyskuuta 2017) oli italialainen Formula 1 -kuljettaja. Hän osallistui kahteen F1-osakilpailuun kaudella 1961, joista keskeytti Britannian GP:ssä ja karsiutui Italian GP:ssä eikä saavuttanut pisteitä. Hän ajoi myös sarjan ulkopuolisissa kilpailuissa.

Vuonna 1962 Natili joutui onnettomuuteen Formula Junior -kilpailussa Monzassa, jossa hänet pelasti tuntematon katsoja. Hän oli neljäs Rooman GP:ssä 1964. Hän kilpaili myös F3-sarjassa ja lopetettuaan uransa toimi autovälittäjänä.

## Lähteet
Saamisoikeus

**Saamisoikeus** tarkoittaa henkilön oikeutta vaatia toiselta rahallinen tai muu suoritus. Osapuolten välisen velkasuhteen toinen osapuoli, velkoja, on oikeutettu esittämään vaatimuksensa suoritusvelvolliselle osapuolelle eli velalliselle. Velkojalla on saaminen ja velallisella velvoite. Saamisoikeudesta ja velvoitteesta puhuttaessa kuvataan samaa asiaa, mutta tarkastelukulma on vastakkainen. Saamisoikeudet kuuluvat velvoiteoikeuden piiriin.

Saamisoikeus kohdistuu ainoastaan velalliseen, joka tavallisesti vastaa velvoitteen täyttämisestä koko omaisuudellaan. Jos kolmas osapuoli on ottanut vastuun velasta antamalla takauksen, on velkojalle syntynyt uusi saamisoikeus. Saamisoikeuden kohteena ja velvoitteen sisältönä on suoritus, joka saattaa liittyä rahaan, esineeseen, tekoon tai toimen tekemättä jättämiseen. Suoritukset voivat olla kerta- tai kestosuorituksia.

Saamisoikeus syntyy usein oikeustoimen, kuten esimerkiksi sopimuksen perusteella. Oikeustoimessa määritellään, miten velallisen suoritus määräytyy tai mitä hänen on suoritettava. Saamisoikeus voi syntyä myös rikkomusvelvoitteen perusteella. Sellainen on esimerkiksi vahingonkorvaus. Saamisoikeus voi perustua lisäksi edunpalautukseen, asiainhuoltoon ja kustannusten korvaamista koskeviin sääntöihin.

Vaatimuksen edellytyksenä on saamisen erääntyminen. Suorituksen vaatimista nimitetään velkomiseksi. Velallisen ollessa velkaa usealle taholle ovat saamiset toisistaan riippumattomia. Yleensä velallinen voi maksaa velkansa haluamassaan järjestyksessä, mutta rahavelkojen korko on maksettava ennen pääomaa. Velkoja voi siirtää saamisensa kolmannelle henkilölle, jolla uutena velkojana on tavallisesti yhtä hyvät oikeudet kuin siirtäjälläkin oli. Jos velallinen ei hoida oikeustoimeen perustuvaa suoritusta, on tapahtunut suoritushäiriö. Velkojalla on turvanaan tehosteet ja hänellä on yleensä oikeus turvautua johonkin pakkokeinoon.

## Lähteet
GOES

**Geostationary Operational Environmental Satellite** eli **GOES** ohjelma on Yhdysvaltain sääpalvelun, National Weather Service (NWS), geostationaarisen kiertoradan sääsatelliittien ohjelma. GOES-satelliitteja on laukaistu avaruuteen vuodesta 1974 alkaen.

## Satelliitit

Neljä GOES-satelliittia on käytössä:
* GOES-10 on geosynkroonisella radalla asemassa 60 läntistä pituutta. 
* GOES-11 eli GOES-West on asemassa 135 läntistä pituutta.
* GOES-12 eli GOES-East on asemassa 75 läntistä pituutta.  
* GOES-13 on asemassa 105 läntistä pituutta, mutta varasatelliittina se ei ole käytössä

## Lähteet

## Aiheesta muualla

* GOES Operations on NOAA website 
* GOES-R article 
* LM/SAIC/IBM partnership announced for GOES
* GOES gallery
* GOES weather satellite viewer Online GOES East and GOES West weather satellite viewer with 2 months of archived data.
* Social & Economic Benefits of GOES from "NOAA Socioeconomics" website initiative
* Introduction to satellite imagery 
* Spherical panorama of GOES-O in the clean room
Harrislee

**Harrislee** () on kunta Flensburgin kaupungin läheisyydessä Schleswig-Holsteinin osavaltiossa Pohjois-Saksassa. Tanskan rajan tuntumassa sijaitsevassa Harrisleessa on rajanylityspaikat Bov-Padborg (*Pattburg*) ja Bov-Kruså (*Krusau*). Saksan kielen lisäksi Harrisleessa puhutaan tanskaa ja alasaksaa. Kaupungissa asui 11&nbsp;433 ihmistä vuoden 2016 lopussa.

Harrisleen osa-alueet ovat Harrislee-Feld, Harrislee-Dorf, Slukefter, Niehuus (*Nyhus*), Kupfermühle (*Kobbermølle*), Wassersleben (*Sosti*) sekä Harrisleehof.

## Historia

Ensimmäinen maininta Harrisleesta on Schleswigin tuomiokapitulin dokumentissa vuodelta 1352. Kunnan alueella on asuttu jo paljon aiemmin, mistä on todisteena kolme suurta kivihautaa eli dolmenia. Megaliittiperinteeseen kuuluvat dolmenit sijaitsevat Ellundiin ja Wasserslebeniin johtavien teiden varsilla.

Kun Schleswigin herttuakunta (*Herzogtum Schleswig*) liitettiin Preussiin vuonna 1864, Handewittin seurakuntaan (*Kirchspiel Handewitt*) kuuluneesta Harrisleesta tuli itsenäinen maalaiskunta. Sitä ympäröivät maalaiskunnat Niehuus, Fröslee, Ellund ja Handewitt sekä Flensburgin kaupunki. Vuoden 1920 rajankäynnissä Harrisleesta tuli rajakunta, Fröslee jäi tuolloin Tanskan puolelle. Vuonna 1928 Harrislee sai oman kirkon.

Tiiliteollisuus oli aikoinaan merkittävä elinkeino Harrisleessa. Nykyisen kunnan alueella on toiminut samanaikaisesti jopa kuusi tiilitehdasta. Viimeisenä lopetettiin Ochsenwegin tehdas kunnan lounaisosassa vuonna 1970. Kaakkoisessa Harrisleefeldissa oli kaksi tiilitehdasta, vuoden 1900 tienoilla kyseinen alue kasvoi yhteen voimakkaasti teollistuneen Flensburger Nordstadtin kanssa.

Toisen maailmansodan jälkeen rajakauppa voimisti Harrisleen talouselämää. Ochsenwegissa sijaitsi laaja teollisuusalue, jossa erityisesti useat tanskalaisyritykset hoitivat Saksan liiketoimintojaan. 1960-luvulta alkaen Harrisleen väestömäärää on kasvattanut eritoten muuttoliike Flensburgista ja kunnasta on kehittynyt Flensburgin lähiö.

## Talous, liikenne ja kulttuurielämä

Harrisleen erikoisuutena ovat niin kutsutut rajasupermarketit (*Grenzsupermärkte*). 1980-luvun alusta alkaen ne ovat verraten huokeine hintoineen olleet Skandinaviasta saapuneiden matkailijoiden suosiossa. Eritoten alkoholi- ja tupakkatuotteet ovat houkutelleet asiakkaita pohjoisesta.

Harrislee sijaitsee moottoritie A 7 varrella. Kunnasta on säännöllinen linja-autoyhteys paitsi Flensburgiin, myös Tanskan puolelle Padborgiin.

Harrisleessa on saksankielisen koulun ohella kaksi tanskalaista koulua, Harreslev Danske Skole ja Kobbermølle Skole. Kunnassa on myös tanskalainen harrastelijateatteri Harreslev Amatørscene. Kunnan tunnetuimmat urheiluseurat ovat TSV Nord Harrislee sekä tanskalainen Verein HKUF (Harreslev-Kobbermølle Ungdomsforening e.V.). Hallitseva laji on käsipallo.

Saksankielisten evankelisen ja katolisen kirkon lisäksi Harrisleessa on tanskalainen evankelinen kirkko. Harrisleessa on kaksi museota: Industriemuseum Kupfermühle e.V. ja Kobbermølle Museum. Erholungswald Wassersleben eli Klueser Wald on puolestaan suosittu virkistysalue.

## Lähteet

## Aiheesta muualla

*Kunnan verkkosivusto
Lippo (Lempäälä)

**Lippo** on kylä Lempäälän kunnassa. Se sijaitsee kunnan eteläosassa, Liponselän itäpuolella, ja rajautuu osittain Valkeakosken rajaan. 

Lipon läpi kulkee valtatie 3, ja siellä sijaitsee Pirkanhovin liikennepalvelukeskus.

## Historia
Vanhan tarinan mukaan Lipon perusti viisi lappalaisveljestä. Heidän nimistään tulevat kylän viiden talon nimet: Heikkilä, Mattila, Mikkola, Nikkilä ja Paavola.

## Lähteet
Andrea da Firenze

**Andrea da Firenze** eli **Andrea di Bonaiuto** (ainakin 1343–1377) oli italialainen renessanssiajan taidemaalari. Hän työskenteli Firenzessä. Hänet muistetaan varsinkin freskoistaan Firenzen Santa Maria Novellan basilikassa.

## Lähteet
 
## Aiheesta muualla
L: Change the World

**L: Change the World** on Hideo Nakatan ohjaama japanilainen elokuva, joka on jatkoa suosittuun Death Note -mangaan perustuvalle elokuvasarjalle. Elokuva julkaistiin Japanissa 9. helmikuuta 2008, Hongkongissa 7. helmikuuta 2008, Singaporessa 21. helmikuuta 2008 ja Isossa-Britanniassa 29. joulukuuta 2008.

Elokuvasta on myös esitetty kaksi versiota Yhdysvalloissa, joista toisessa kielenä on japani ja toinen on dubattu englanniksi. Dubbauksesta vastasivat samat ääninäyttelijät, jotka olivat toimineet myös englanninkielisessä Death Note animessa. Elokuva julkaistiin DVD:llä 18. elokuuta 2009.

## Näyttelijät

## Aiheesta muualla
* Viralliset sivut
*
Jakob Henrik Zidén

**Jakob Henrik Zidén** (31. lokakuuta 1785 Marttila – 27. lokakuuta 1808 Koljonvirran taistelu, Iisalmi) oli suomalainen Suomen sodassa taistellut luutnantti, joka tunnetaan J. L. Runebergin Vänrikki Stoolin tarinain yhtenä henkilöhahmona.

Zidénin vanhemmat olivat Marttilan kirkkoherra Jakob Zidén ja Kristina Elisabet Fahlberg. Hän pääsi ylioppilaaksi vuonna 1798 ja ehti palvella jo vuosina 1797–1801 lippumiehenä Turun läänin jalkaväkirykmentin ratsutilapataljoonassa. Hän palasi uudelleen palveluksen vuonna 1804 ja palveli vääpelinä ja vänrikkinä Vaasan rykmentissä. Suomen sodan aikana luutnantiksi ylennetty Zidén kaatui Koljonvirran taistelussa 27. lokakuuta 1808. Hänet on haudattu taistelupaikalle suomalaisten joukkohautaan.

Zidén oli naimisissa Merikarvian kirkkoherran Tomas Krianderin tyttären Albertina Krianderin kanssa vuosina 1806–1807, mutta liitto päättyi avioeroon.

## Lähteet
SLE

**SLE** voi tarkoittaa:

*SLE, autoimmuunisairaus
*SLE, Sierra Leonen kolmikirjaiminen maatunnus
*SLE, Sierra Leonen leonen valuuttatunnus.
The Bourne Conspiracy

**Robert Ludlum’s The Bourne Conspiracy** on High Moon Studiosin kehittämä ja Sierra Entertainmentin julkaisema kolmannen persoonan ammuntapeli. Peli on julkaistu vuonna  
PlayStation 3:lle ja Xbox 360:lle.

Pelissä ohjataan Robert Ludlumin kirjoista tuttua Jason Bournea. Pelin tapahtumat perustuvat *[[Medusan verkko (vuoden 2002 elokuva)|Medusan verkko]]* -elokuvaan ja sitä edeltäviin tapahtumiin.

## Vastaanotto
Peli on saanut GameSpotin arvostelussa arvosanaksi 8/10.

## Lähteet

## Aiheesta muualla
* 
*
Autostrada A14 (Italia)

**Autostrada Adriatica** (*L'autostrada Adriatica*), virallisesti **A14**, on Italiassa sijaitseva  moottoritie Bolognasta Tarantoon. Se on toinen tärkeä etelä–pohjoissuuntainen maantieväylä moottoritie A1:n lisäksi. Moottoritie A14 kulkee Emilia-Romagnan, Marchen, Abruzzon, Molisen ja Apulian hallinnollisten alueiden kautta.

## Historia
A14:n ensimmäinen osuus Bologna–Forlì valmistui vuonna 1966. Seuraavana vuonna valmistui Bolognan kehätieosuus. Anconaan asti moottoritie oli valmis vuonna 1969, ja samana vuonna avattiin myös osuus Pescara–Vasto Abruzzon alueella. Vuonna 1973 moottoritie A14 oli kokonaisuudessaan valmis osuudella Bolognasta Bariin. Osuus Canosa–Bari oli tuolloin osa moottoritietä A17 (Napoli–Bari). Moottoritie A17 Napolista Canosaan nimettiin A16:ksi. Nykyisin tunnusta A17 ei enää käytetä Italian moottoritiellä. Tie Joonianmeren rannalle Tarantoon valmistui 1975.

## Reitti
A14 alkaa Bolognan länsipuolelta moottoritie A1:n risteyksestä. Tie on kolmikaistainen suuntaansa Bolognasta Riminin pohjoiseen liittymään. Muutoin tie on 2+2-kaistainen. Nimensä mukaisesti Autostrada Adriatica seurailee Adrianmeren rantaviivaa. Sen reitillä on lukuisia tunneleita ja maasiltoja.

A14 kulkee Romagnan halki luoteesta kaakkoon Adrianmeren rannalle Riminiin, josta etelään se kulkee pitkin Adrianmeren rannikkoa. Moottoritien varrella ovat Marchen hallintoalueen kaupungit Pesaro, Fano, Senigallia, Ancona, Osimo, Fermo ja San Benedetto del Tronto. A14 ylittää Trontojoen 312 kilometriä Bolognasta kaakkoon (Tronto oli Kirkkovaltion ja Molempain Sisiliain kuningaskunnan rajajoki 1800-luvulla). Abruzzon hallintoalueen kaupungeista A14:n reitillä ovat Giulianova, Roseto degli Abruzzi, Pescara (jossa sijaitsee liittymä moottoritiehen A25), Lanciano, Vasto ja Termoli.

Bifernojoen kaakkoispuolella 478 kilometriä Bolognasta maisematyyppi muuttuu tasaisemmaksi. Apulian alueella A14:n reitti kulkee San Severon ja Foggian kautta Bariin, josta se jatkuu Tarantoon.

## Liittymätaulukko

**Area servizio*, palvelualue, levähdysalue
**Nord, est, sud, ovest*, pohjoinen, itäinen, eteläinen, läntinen

## Ravennan haarautuma (A14dir)

Ravennan kaupunki ei sijaitse A14:n välittömässä läheisyydessä, joten se on yhdistetty valtaväylään 30 kilometriä pitkällä haaramoottoritiellä (*Diramazione di Ravenna*).

### A14dir RAVENNA -väylän liittymät

## Lähteet

## Aiheesta muualla
Asaka Seto

**Asaka Seto** ( s. 12. joulukuuta 1976) on japanilainen näyttelijä, joka on esiintynyt useissa japanilaisissa televisiosarjoissa sekä elokuvissa. Yksi hänen merkittävimmistä rooleistaan on suositun mangan pohjalta tehdyssä elokuvassa Death Note, jossa hän esittää Naomi Misoraa. Hän myös näyttäytyy lyhyesti elokuvan jatko-osassa L: Change the World. Seto on naimisissa V6-yhtyeen jäsenen, Yoshihiko Inoharan, kanssa.

## Filmografia
### Televisio
* Subarashiki kana jinsei
* Mou namida wa misenai
* Sweet Home
* Kimi to ita natsu
* Tokyo daigaku monogatari
* Owaranai natsu
* Miss Diamond
* Age 35 koishikute
* Boku ga boku de aru tame ni
* Tomodachi no koibito
* Narita rikon
* Kamisan nanka kowakunai
* Boy Hunt
* P.S. Genki desu, Shunpei (1999)
* Saimin (2000)
* Sayonara, Ozu Sensei
* Netsuretsu Teki Chuuka Hanten
* Mayonaka wa Betsu no Kao (2002, NHK)
* Tengoku no Daisuke e (NTV, 2003)
* Shin Yonige-ya Honpo
* Ooku Dai-ishou
* Rikon Bengoshi 2 (2005)
* Nyokei Kazoku (2005)
* Konya Hitori no Bed de (2005)
* Life (2007)

### Elokuvat
* Wangan Bad Boy Blue (1992)
* Nozokiya (1995)
* Sharan-Q no enka no hanamichi (1997)
* Bullets of Love (2001)
* Travail (2002)
* One Missed Call 2 (2005)
* 2/2 (2005)
* *[[Death Note (film)|Death Note]]* (2006)
* I Just Didn't Do It/Soredemo boku wa yattenai (2006)
* Kaidan (2007)
* *[[L: Change the WorLd]]* (2008)
* Dive!! (2008)

## Aiheesta muualla
*
Orotšit

**Orotšit** ovat Venäjällä lähinnä Habarovskin aluepiirissä asuva tunguusilaista orotšin kieltä puhuva kansa. Nimitys *orotši* tarkoittaa ”poronhoitajaa”, vaikka kansan ei tiedetä harjoittaneen poronhoitoa. Sitä ei tule sekoittaa samankantaisiin nimityksiin orokit ja orotšenit, joista jälkimmäinen on tarkoittanut kaikkia poronhoitoa harjoittavia tunguuseja. Orotšeilla on laissa tunnustettu Venäjän vähälukuisen alkuperäiskansan asema.

## Asuinalue ja lukumäärä
Orotšit asuvat Habarovskin aluepiirissä Tumninjoen varrella lähellä Sovetskaja Gavanin kaupunkia sekä Amurin ja sen sivujokien varsilla.

Vuoden 1989 väestönlaskennan mukaan Venäjällä oli 883 orotšia. Heihin oli kuitenkin luettu mukaan myös Sahalinilla asuvia orokkeja. Tarkennettujen tietojen mukaan orotšeja oli 671 ja orotšin kielen puhujia 133 henkeä.

Vuoden 2002 väestönlaskennassa rekisteröitiin 686 orotšia, joista 426 asui Habarovskin aluepiirissä. Heistä kaikki puhuvat venäjää. Orotšin kieltä osaavat enää muutamat vanhukset.

## Elinkeinot ja kulttuuri
Perinteisiä elinkeinoja ovat lohenkalastus ja metsästys. Liikennevälineinä toimivat vene ja koiravaljakko. Muutaman perheen muodostamat vakituiset asutukset sijaitsivat kaukana toisistaan. Talviasumuksena oli maahan upotettu hirsisalvos. Miehet hoitivat metsästyksen ja kalastuksen, naisten tehtävänä oli saaliin käsittely sekä vaatteiden ja jalkineiden valmistaminen. Ruokavalio koostui tuoreesta ja kuivatusta kalasta, lihasta, marjoista sekä villinä kasvavista juureksista ja kasveista.

Sukuyhteisö sääteli lähinnä avioitumista ja eräitä uskonnollisia menoja. Uskontoon kuului luonnonhenkien palvonta, karhunpeijaiset ja šamanismi. Suullinen kansanperinne käsittää taruja, satuja, arvoituksia ja lauluja. Käsityötaide on kehittynyt. Nykyään monet perinteisen kulttuurin piirteet ovat kadonneet.

## Katso myös
* Orotšin kieli

## Lähteet
*
### Viitteet

## Aiheesta muualla
* The Red Book of the Peoples of the Russian Empire: the Orochis 
* Orotši
Orokit

**Orokit** eli **ultat** ovat Venäjällä Sahalinin saarella asuva tunguusilaista orokin kieltä puhuva kansa. Nimitys *orok* perustuu ilmeisesti poroa tarkoittavaan sanaan *oron*. Sitä ei tule sekoittaa samankantaisiin nimityksiin orotšit tai orotšenit, joista jälkimmäinen on tarkoittanut kaikkia poronhoitoa harjoittavia tunguuseja. Nykyisin kansan ja kielen nimitykseksi on vakiintumassa *ulta*. Heillä on laissa tunnustettu Venäjän vähälukuisen alkuperäiskansan asema.

## Asuinalue ja lukumäärä

Orokit jakautuvat kahteen ryhmään. Pohjoisryhmä asuu Sahalinin alueen Valin taajamassa ja eteläryhmä lähellä Poronaiskin kaupunkia. Vuonna 1897 pohjoisorokkeja laskettiin olleen 445 henkeä ja eteläorokkeja 304. Neuvostoliiton vuoden 1926 väestönlaskennassa rekisteröitiin 162 pohjoisryhmän jäsentä. Eteläryhmän asuinalue kuului tuolloin Japaniin. Myöhemmissä Neuvostoliiton väestönlaskennoissa osa orokeista luettiin orotšeiksi tai Sahalinin evenkeiksi. 1990-luvulla orokkien todelliseksi lukumääräksi arvioitiin noin 400 henkeä.

Venäjän vuoden 2002 väestölaskennassa orokit rekisteröitiin nimellä *ulta*. Ultia eli orokkeja laskettiin olevan 346 henkeä, joista 298 asui Sahalinilla. Orokin kielen puhujia on vain muutamia kymmeniä. Kaikki orokit osaavat venäjää.

## Etninen historia

On arveltu, että orokit ja ultšat muodostivat aikaisemmin yhtenäisen poronhoitajakansan, josta osa muutti muutamia satoja vuosia sitten Sahalinille. Orokin, ultšan ja nanain kielet ovat läheistä sukua keskenään. Kansatieteelliset tutkimukset osoittavat orokkien asuneen Sahalinilla jo pitkään.

## Elinkeinot ja kulttuuri
Perinteisiä elinkeinoja ovat kalastus ja metsästys. Kesällä orokit asuivat kiinteissä asutuksissa, talvella he liikkuivat poroilla. 1800–1900-lukujen vaihteessa alettiin harjoittaa kaupallista hylkeenpyyntiä ja kalastusta. Poronhoidosta jouduttiin vähitellen luopumaan ja eteläorokit asettuivat vakituisiin asutuksiin. Suhteet naapurikansoihin nivheihin ja ainuihin sekä mantereelta muuttaneisiin ultšoihin, nanaihin ja udeheihin olivat läheiset. Perinteiseen uskontoon kuului luonnonhenkien palvonta, karhunpeijaiset ja šamanismi.

## Nykytilanne

Neuvostoaikana pohjoisorokit koottiin Valin taajamaan, johon perustettiin yksi suuri kolhoosi (myöhemmin sovhoosi). Eteläorokit muodostivat kalastuskolhoosin. Elintavat ja kulttuuri ovat muuttuneet voimakkaasti, mutta kansallinen itsetunto on vahva ja nuoriso on kiinnostunut kansansa perinteistä.

## Katso myös

* Orokin kieli

## Lähteet

* 

### Viitteet

## Aiheesta muualla

* The Red Book of the Peoples of the Russian Empire: the Oroks. 
* Oroki (ulta).
Killswitch Engage (vuoden 2009 albumi)

**Killswitch Engage** on Killswitch Engagen viides studioalbumi. Nimi herättää sekaannusta, koska yhtyeen ensimmäisellä levyllä on täysin sama nimi. Suomessa levy ilmestyi 30. kesäkuuta 2009.

Killswitch Engage on yhtyeen viimeinen albumi, jolla laulajana toimii Howard Jones.

Albumi ylsi Yhdysvalloissa Billboard 200 -listan sijalle 7. Suomessa se debytoi virallisen albumilistan sijalla 15.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Alternative Press: 
* Allmusic: 
* Billboard: 5/10
* Blabbermouth: 5/10
* Imperiumi.net: 

## Lähteet

## Aiheesta muualla
* Killswitch Engage discogs.com -sivustolla
*
Jouko Hassi

**Jouko Juhani Hassi** (s. 19. marraskuuta 1959 Rantsila) on suomalainen pika- ja aitajuoksija. Hän kilpailee edelleen veteraanisarjoissa. Hän on edustanut Oulun Pyrintöä vuoteen 1978 ja jälleen vuodesta 1983 edustettuaan välillä Oulun NMKY:tä. Hänen valmentajanaan on toiminut Jussi Saarela.

Hassi karsiutui Helsingin MM-kilpailuissa 1983 100&nbsp;metrin alkuerissä. 4&nbsp;×&nbsp;100&nbsp;metrin viestissä hän kuului välieriin edenneeseen Suomen joukkueeseen. Göteborgin sisäratojen EM-kilpailuissa 1984 hän karsiutui 60 ja 200&nbsp;metrin alkuerissä. Hassi edusti Suomea aikuisten maaotteluissa vuosina 1981–1984. Hän voitti 100&nbsp;metrin maaottelujuoksun Tukholmassa 1983 ajalla 10,60.  

Hassi saavutti Kalevan kisoissa 100&nbsp;metrillä hopeaa 1982, 1983 ja 1984 sekä pronssia 1981. 200&nbsp;metrillä hän sai hopeaa 1981 ja pronssia 1983. 400&nbsp;metrin aitajuoksussa hän sai pronssia 1989. Viestijuoksun SM-kilpailuissa Hassi sai 4&nbsp;×&nbsp;100&nbsp;metrillä kultaa 1982, 1983 ja 1990 sekä pronssia 1989. 4&nbsp;×&nbsp;400&nbsp;metrin viestissä hän sai hopeaa 1978, 1985, 1989 ja 1990 sekä pronssia 1981 ja 1983. Sisäratojen SM-kilpailuissa hän voitti 1984 kultaa sekä 60 että 200&nbsp;metrillä.

## Ennätykset

### Ulkoradat

### Sisäradat

## Lähteet
Yläneenjoki

**Yläneenjoki** () on 38 kilometriä pitkä joki Pöytyän Yläneellä Varsinais-Suomessa. Se laskee Säkylän Pyhäjärveen ja kuuluu Eurajoen vesistön *Pyhäjärven valuma-alueeseen*. Yläneenjoki on pinta-alaltaan 239&nbsp;km² suuruisen *Yläneenjoen valuma-alueen* laskujoki. Se laskee Pyhäjärveen sen eteläpäässä *Pehkurannan* länsiosassa *Kromonokan* vierestä. Joen keskimääräinen virtaus vaihtelee vuosittain pääasiassa sademäärien mukaan 1,2−3,0&nbsp;m³/s.

## Valuma-alueen kuvaus
Yläneenjoki on *Yläneenjoen valuma-alueen* laskujoki ja valuma-alueen pinta-ala on 239&nbsp;km². Pohjoisessa valuma-alue rajautuu *Pyhäjoen valuma-alueeseen*, joka kuuluu myös Eurajoen vesistöön, sekä idässä Loimijoen valuma-alueeseen ja Aurajoen vesistöön. Lännessä se rajoittuu Laajoen vesistöön.

Joki virtaa pääosin entisen Yläneen kunnan alueella Pöytyällä, mutta sen latvat ulottuvat myös Oripään ja Loimaan (Alastaro) puolelle. Valuma-alueesta 22 % on peltoa.

Tärkeimmät sivuhaarat ovat Yläneenjoen alkujuoksulta lukien seuraavat ojat (suluissa on näiden yhtymäkohta alajuoksulta mitattuna).
* *Savonoja* (2,1&nbsp;km) on 5,8 kilometriä pitkä ja sen valuma-alue on 27,2&nbsp;km². Ojan yläjuoksu virtaa 60 metriä merenpinnan yläpuolella, joten pudotusta tulee 10 metriä.
* *Kreivilänoja* (11,6&nbsp;km) on 3,1 kilometriä pitkä ja sen valuma-alue on 24,5&nbsp;km².
* *Myllyoja* (30,0&nbsp;km) on 6,1 kilometriä pitkä ja sen valuma-alue on 23,4&nbsp;km². Yhtymäkohta on jo 25 metriä ylempänä kuin joen suisto.
* *Peräsuonoja* (32,5&nbsp;km) on 3,8 kilometriä pitkä ja valuma-alue on 20,1&nbsp;km².

Joki jatkuu Peräsuonojasta vielä *Makkarkosken* kylän läpi 5,3 kilometriä. Latvavesien valuma-alue on 27,3&nbsp;km². Muita Yläneenjoen sivuhaarjoja ovat *Yläneen Myllyoja, Lietsanoja, Kärrilänoja, Imponoja, Vehmasoja, Kiimassuonoja, Tourulanoja, Oripään Myllyoja, Liinoja, Vuotavanoja* ja *Kullansuonoja*.

## Veden laatu ja suojelutyö
Yläneenjoen suurimmat kuormittajat ovat maatalous ja haja-asutus, joiden päästämät ravinteet kulkeutuvat joen mukana myös Pyhäjärveen. Typpikuormitys Pyhäjärveen oli 1980-luvulla 123 tonnia, 1990-luvulla 158 tonnia ja 2000-luvun alkupuoliskolla 184 tonnia vuodessa. Fosforikuormitus oli samaan aikaan vastaavasti 8,4 tonnia, 8,1 tonnia ja 8,3 tonnia vuodessa. Viemäreiden vuoto aiheutti 1990-luvun alkupuoliskolla yli 20 % näytteistä huonoja tuloksia. Suojelutoimien johdosta tilanne on parantunut huomattavasti ja huonoja näytteitä on saatu enää alle 10 %.

Suojelutyö on alkanut 1990-luvun puolessavälissä. Ojien virtausta on hidastettu patoamalla niille laskeutusaltaita, suodattimia ja rakentamalla kosteikkoja, joiden läpi ojien vedet kulkeutuvat. Peltojen reunoille on jätetty suojavyöhykkeitä, jotta sadevedet eivät kuljettaisi kiintoainesta ojiin. Suodatinkenttiä, laskeutumisaltaita ja koskeikkoja ovat esimerkiksi *Kiimassuonojan kenttä*, *Susiniemen koskeikko*, *Imponojan kosteikko*, *Tourulan patoallas-kosteikko* ja *Liinojan padot*.

## Lähteet

## Aiheesta muualla
*
BMH Technology

**BMH Technology** on Raumalla toimiva yritys, joka  kehittää nykyisin ympäristöystävällisiä energiaratkaisuja.

Yritys aloitti vuonna 1936 nimellä Ammus Oy, ja se sijaitsi Raumalla Kaivopuistossa. Se huolehti muun muassa talvi- ja jatkosodan aikaisesta puolustusmateriaalin tuotannosta. Yhtiön perustaja Rafael "Rafu" Lönnström (1892–1943) oli perustanut myös Helsinkiin Sytytin Oy:n vuonna 1929, joka vuonna 1940 muutti Raumalle ja yhtyi Ammus Oy:n kanssa 1959 Ammus-Sytytin Oy:ksi. Yhtyneistä yhtiöistä tuli 1971 Lönnström Oy, joka 1973 myytiin Huhtamäki-konsernille. Joidenkin lähteiden mukaan yhtiö lakkautettiin 1983 Rauman Venttiili ja Kone Oy:nä. Lukuisten omistaja- ja nimenvaihdosten jälkeen yhtiön nimi on kuitenkin nykyisin BMH Technology Oy, joka valmistaa jätteen sekä kiinteän polttoaineen käsittelyjärjestelmiä .

Sotien jälkeen Ammus Oy:ssä (sekä sen tytäryhtiöissä esimerkiksi Rafu Lönnström Oy:ssä) tehtiin monenlaisia siviili- ja sotakorvaustuotteita, muun muassa maitohinkkejä, alumiinitankkeja ja -kattiloita, kutomokoneita, kuljettimia, LVI-varusteita, ruuveja, poria, sekä rautatievaunuja ja niiden osia. Sotakorvausteollisuuden valtuuskunta oli antanut yhtiölle määräyksen ryhtyä valmistamaan kapearaiteisia rautatievaunuja, joiden raideleveys oli 750&nbsp;mm, kantavuus 9 tonnia ja jotka olivat varustetut kahdelle telillä à 4 pyörää. Vaunut olivat joko jarrullisia tai jarruttomia avovaunuja. Tilaus käsitti 3882 vaunua, joista yhtiö kerkesi valmistaa 2&nbsp;147 vaunua ennen Neuvostoliiton taholta tulleita helpotuksia sotakorvausohjelmaan vuonna 1948. Samaan aikaan valmistettiin valetut ja taotut osat Valmetille vastaavanlaisiin vaunuihin noin 2&nbsp;000 vaunua varten. Sotakorvaushelpotus 1948 lopetti lähes täysin yhtiön tuotannon. Yhtiö tuotti ketjuja vielä vuosia tämän jälkeen.

## Lähteet
* Ilmari Harki: Sotakorvausten aika, 1971, Jyväskylä, Gummerus, 357 s.

### Viitteet

## Kirjallisuutta
*

## Aiheesta muualla
* Ammus Oy:n kapearaidevaunumainos vuodelta 1953
* BMH Technology Oyn historiaa
* Ammus Oyn logo junanvaunun teliin kiinnitettynä
* Saksalaisosakkeiden takavarikointi 1944
* Suomen sotatarviketeollisuus elää nousukauttaan. Käynti suomalaisessa Sytytin Oy:ssä, joka valmistaa m. m. kotimaassa keksittyjä tykistön sytyttimiä, Hakkapeliitta, 31.08.1937, nro 35, s. 6, Kansalliskirjaston digitaaliset aineistot